text: Ifølge Tipsbladet har Jammerbugt FC lejet to spillere fra den tyrkiske klub Istanbul Basaksehir, der så sent som for to år siden vandt det tyrkiske mesterskab. Det drejer sig ifølge head of sport i klubben, Bo Zink, om 19-årige Sekou Tidiany Bangoura, som er midtbanespiller, og den 20-årige Alma Toure. De to spillere kommer begge fra det vestafrikansk land Guinea. Jammerbugt FC går ind i den sidste halvsæson i bunden af Nordic Bet Ligaen og skal blandt andet kæmpe med de to øvrige nordjyske hold i rækken; Hobro og Vendsyssel FF om at undgå at komme med i nedrykningsspillet.
summary: Jammerbugt FC, som i forvejen råder over en håndfuld udenlandske spillere, får igen tilført forstærkning udefra, og igen er det to udenlandske spillere.